stanford-oval/wikipedia huggingface dataset:
מיקרואנגיופתיה טרומבוטית
גורמים

הסיבה הספציפית תלויה בסוג ה-TMA אך שני המסלולים העיקריים הם טריגרים חיצוניים הפוגעים בכלי הדם כגון וירוסים, רעלני שיגה חיידקיים או אנדוטוקסינים, נוגדנים ותרופות; ומצבי נטייה מולדים, כולל ירידה ברמות של גורמים הנחוצים לתהליך הקרישה ברקמות . כל אחד מהמסלולים הללו יביא לירידה בעמידות האנדותל לפקקת, הידבקות לויקוציטים לאנדותל הפגום, שימוש במערכת המשלים, מאמץ גזירה מוגבר בכלי הדם וקיטוע לא תקין של גורם von Willebrand, או vWF. המרכיב המרכזי והראשוני בהידרדרות הוא פגיעה בתאי האנדותל, מה שפחית את הייצור של פרוסטגלנדין ופרוסטציקלין ומביא בסופו של דבר לאובדן סיבולת לפקקת פיזיולוגית, או קרישיות יתר. הידבקות לויקוציטים לדופן האנדותל הפגוע ושחרור לא תקין של גורם von Willebrand (או vWF) יכולים גם הם לתרום לקרישיות יתר. לאחרונה, חוקרים קשרו את TTP ואת HUS לטיפולים ממוקדים, כגון טיפולי סרטן ממוקדים, אימונוטוקסינים וטיפול נוגד-VEGF (פקטור גדילה של כלי הדם).
אבחנה

ספירת דם ומשטח דם: ירידה בטסיות הדם והמצאות שיסטוציטים (שברי תאי דם אדומים). בדיקת תפקודי קרישה: זמן פרותרומבין (PT, aPTT) ופיברינוגן תקינים. סמני המוליזה: עלייה בבילירובין לא מצומד, עלייה בלקטט דהידרוגנאז (LDH), ירידה בהפטוגלובין חופשי ובדיקת Coombs שלילית. בדיקת קריאטינין ואוריאה מבוצעת לטובת מעקב אחר תפקוד הכליות. בדיקה של גן ADAMSTS-13 יכולה לסייע באבחון TTP.
הערות שוליים

↑  Benz, K.; Amann, K. (במאי 2010). "Thrombotic microangiopathy: new insights". Current Opinion in Nephrology and Hypertension. 19 (3): 242–7. doi:10.1097/MNH.0b013e3283378f25. PMID 20186056. {{cite journal}}:  (עזרה)
1 2  Blake-Haskins JA, Lechleider RJ, Kreitman RJ (בספטמבר 2011). "Thrombotic microangiopathy with targeted cancer agents". Clin. Cancer Res. 17 (18): 5858–66. doi:10.1158/1078-0432.CCR-11-0804. PMC 3176977. PMID 21813634. {{cite journal}}:  (עזרה)
↑  Tsai HM (ביולי 2006). "The molecular biology of thrombotic microangiopathy". Kidney Int. 70 (1): 16–23. doi:10.1038/sj.ki.5001535. PMC 2497001. PMID 16760911. {{cite journal}}:  (עזרה)
↑  Ruggenenti P, Noris M, Remuzzi G (בספטמבר 2001). "Thrombotic microangiopathy, hemolytic uremic syndrome, and thrombotic thrombocytopenic purpura". Kidney Int. 60 (3): 831–46. doi:10.1046/j.1523-1755.2001.060003831.x. PMID 11532079. {{cite journal}}:  (עזרה)
↑  Neil Shah, Cynthia Rutherford, Karen Matevosyan, Yu-Min Shen, Ravi Sarode, Role of ADAMTS13 in the management of thrombotic microangiopathies including thrombotic thrombocytopenic purpura (TTP), British Journal of Haematology 163, 2013, עמ' 514–519 doi: 10.1111/bjh.12569
מנו פלון

מנו פלון (בהולנדית: Menno Vloon; נולד ב-11 במאי 1994) הוא אתלט הולנדי, אלוף אירופה באולם (אפלדורן 2025) בקפיצה במוט.
ביוגרפיה

פלון נולד בזנדם שבהולנד.
ביוגרפיה > 2016

באליפות אירופה שנערכה באמסטרדם שבהולנד ביולי סיים במקום 17 בקפיצה במוט בתוצאה של 5.35 מטר.
ביוגרפיה > 2017

באליפות העולם שנערכה בלונדון שבממלכה המאוחדת באוגוסט לא הצליח לקבוע תוצאה במוקדמות קפיצה במוט.
ביוגרפיה > 2021

באליפות אירופה באולם שנערכה בטורון שבפולין במרץ סיים במקום חמישי בקפיצה במוט בתוצאה של 5.70 מטר.
באולימפיאדת טוקיו שנערכה ביולי-אוגוסט סיים במקום 13 בקפיצה במוט בתוצאה של 5.55 מטר.
ביוגרפיה > 2022

באליפות העולם באולם שנערכה בבלגרד שבסרביה במרץ סיים במקום חמישי בקפיצה במוט בתוצאה של 5.75 מטר.
באליפות העולם שנערכה ביוג'ין שבאורגון, ארצות הברית, ביולי, לא הצליח לקבוע תוצאה בגמר קפיצה במוט.
באליפות אירופה שנערכה במינכן שבגרמניה באוגוסט לא הצליח לקבוע תוצאה בגמר קפיצה במוט.
ביוגרפיה > 2023

באליפות אירופה באולם שנערכה באיסטנבול שבטורקיה במרץ סיים במקום 11 בקפיצה במוט בתוצאה של 5.55 מטר.
ביוגרפיה > 2023 > אלוף המשחקים האירופיים

במשחקים האירופיים שנערכו בקרקוב שבפולין ביוני זכה במדליית זהב בקפיצה במוט בתוצאה של 5.85 מטר.
באליפות העולם שנערכה בבודפשט שבהונגריה באוגוסט סיים במקום 16 בקפיצה במוט בתוצאה של 5.70 מטר.
ביוגרפיה > 2024

באליפות העולם באולם שנערכה בגלאזגו שבממלכה המאוחדת במרץ סיים במקום שמיני בקפיצה במוט בתוצאה של 5.65 מטר.
באליפות אירופה שנערכה ברומא שבאיטליה ביוני סיים במקום שמיני בקפיצה במוט בתוצאה של 5.75 מטר.
באולימפיאדת פריז שנערכה באוגוסט סיים במקום 11 בקפיצה במוט בתוצאה של 5.70 מטר.
ביוגרפיה > 2025 > אלוף אירופה באולם

באליפות אירופה באולם שנערכה באפלדורן שבהולנד במרץ זכה במדליית זהב בקפיצה במוט יחד עם עמנואל קראליס מיוון בתוצאה של 5.90 מטר, לפני סונדרה גוטורמסן מנורווגיה (5.90 מטר).
שיאים אישיים > אצטדיון

קפיצה במוט: 5.89 מטר (2022)
שיאים אישיים > אולם

קפיצה במוט: 5.96 מטר (2021)
Save Your Love

| --- | --- |
 סינגל בביצוע הצמד רנה ורנטו
 מתוך האלבום Just One...
 יצא לאור:  1982
 סוגה:  שירי אהבה, אינדי
 שפה:  אנגלית
 חברת תקליטים:  הוליווד רקורדס
 כתיבה:  ג'וני אדוארד, סו אדוארד
 לחן:  ג'וני אדוארד, סו אדוארד
 הפקה:  ג'וני אדוארד
 
"Save Your Love" ("שמרי את אהבתך") הוא שיר שבוצע על ידי הצמד הבריטי רנה ורנטו (Renée and Renato) והיה ללהיט בבריטניה בדצמבר 1982.

השיר נשאר בראש המצעד במשך ארבעה שבועות לפני שנעקף על ידי גרסת הכיסוי של פיל קולינס, "You Can't Hurry Love".

השיר נכתב על ידי ג'וני אדוארד ואשתו סו. אדוארד גם הפיק את השיר והוציא אותו בחברת התקליטים שלו, "הוליווד רקורדס".

"Save Your Love" נכנס למצעד הסינגלים הבריטי ב-13 בנובמבר 1982 במקום ה-38. עם זאת, הוא החל לצבור תאוצה במהלך תקופת חג המולד, ושישה שבועות לאחר הופעת הבכורה שלו היה בראש המצעדים, וכתוצאה מכך הוא הושמע בתחנות רדיו רבות.
 האלבום היה הראשון אי פעם שהגיע למקום הראשון במצעד האינדי, ומכר כ-980,000 עותקים. רנה (ששמה האמיתי היה הילרי לסטר), לא הופיעה בקליפ לשיר "Save Your Love", במקום זאת, היא הוחלפה על ידי דוגמנית בשם ויויאן מרשל (לבית פני).
הגרסה בעברית

את מילות השיר בעברית כתב אמיר ברונשטיין (שכתב גם את השיר "קפטן ג'ק" עבור גרי אקשטיין) ואת הלחן ועיבד מרקו בכר. השיר יצא לאור ב-1983 באלבום "Moshe Noi And The Dolphins - Save Your Love". את השיר ביצעו דודו רג'ואן וסימה עמיאל, והוא זכה להצלחה רבה בארץ.
הערות שוליים

↑  Bobbie Dahdi, Music: Ten years after, WorldHistoryToday, ‏27.8.1988
↑  McAleer, David, The Virgin Book of Top 40 Charts (1st ed.), London: Virgin Books, 2009, עמ' 463
↑  דודי פטימר, פינתו של דודי פטימר בתכניתו של קובי אוז ברדיו "כאן ב'" - געגועים לזמר דודו רג'ואן, באתר יוטיוב, ‏23.12.2022
| --- | --- |
בקרת זהויות :  MusicBrainz work: 15ae1538-a08e-42de-81e4-be24e6459ab4
גרהרד בדריאן

גרהרד יוזף בדריאן (בגרמנית: Gerhard Jozeph Badrian) נולד בבויטן [Beuthen], גרמניה, ב-13 באוקטובר 1905. נרצח באמסטרדם ב-30 ביוני 1944. בנם של פרידה [Frieda] והרמן-היימן בדריאן [Hermann-Haymann Badrian]. בדריאן היה יהודי שברח מגרמניה להולנד, ובזמן מלחמת העולם השנייה פעל במחתרת נגד הנאצים. היה צלם ועבד בין היתר עבור "המרכז לתעודות זהות" [Persoonsbewijzencentale - PBC] של חריט ואן דר פיין, פסל הולנדי ידוע שהפך לאיש מחתרת וקיבל לימים את אות "חסיד אומות העולם".
מפליט יהודי לחבר מחתרת

בדריאן עזב את גרמניה עם עליית היטלר לשלטון והיגר לברזיל. הוא לא מצא שם את מקומו ושב לאירופה, להולנד, שם היה כמה חודשים בזמן מלחמת העולם הראשונה, כילד מאומץ של משפחה יהודית באמסטרדם. מאז דיבר הולנדית רהוטה והיה רצוי כבן בית אצל בני המשפחה המאמצת. הוא היה אחד מעשרות אלפי פליטים בהולנד, מצא משרה ראויה והביא את הוריו מגרמניה להולנד. הוא גר עמם ועם אחותו בבוסום (אנ'). ב-10 במאי 1940, יום פלישת הגרמנים להולנד, היה יום מפנה בחייו, כמו בחיי כל תושבי הולנד. בדריאן עבר להתגורר ברחוב פייזאל [Vijzelsraat] מס' 72-ll, וזמן מה השתמש בשם הרחוב ככינויו המחתרתי. הוא התחיל לפעול במחתרת בשלב די מוקדם של הכיבוש. ב-1941 החל לזייף תעודות זיהוי בעבור יהודים. גרהרד בדריאן היה איש פסימי. הוא לא היה גיבור כמתואר בספרים, היה איש עדין ורך דיבור, אבל תנאי התקופה הפכו אותו לגיבור. ב-1942, כאשר יצאה תקנה שעל כל היהודים לענוד טלאי צהוב, התמרד ולא ענד טלאי. מכרים יהודים הטיחו בו שהגרמנים יענישו אחרים אם לא יענוד את הטלאי. הוא צחק ואמר שהגרמנים יעשו כרצונם עם או בלי טלאי. הוא רצה לברוח לשווייץ ותכנן מנוסה רבת הרפתקאות דרך ברלין, אך בסופו של דבר נשאר בהולנד. באותה תקופה היו עדיין הוריו, אחותו ואחיינו בבוסום. יותר מאוחר, כשנשלחו הוריו ואחותו להשמדה, הצליח לשלוף את אחיינו ממחנה וסטרבורק. באותו הזמן כבר היה חבר קבוצת מחתרת בראשות חריט ואן דר פיין, שהיה חברו והשתתף בפעולות רבות נגד הגרמנים. בדריאן לבש לעיתים קרובות מדים של האס דה [שירות הביטחון הנאצי - SD] מגוהצים ונקיים, מלא בביטחון עצמי עלה על מכוניות מלאות אסירים, ובעזרת ניירות מזויפים הציל רבים מהם מהעברה לידי האס דה ולבתי סוהר נאציים. הוא שיחק את תפקיד הקצין הגרמני בצורה כל כך משכנעת, שלעיתים הרגישו האנשים אותם הציל לא נוח, ואף פחדו ממנו. חברת המחתרת העלמה חרוטהנד [Groothand] סיפרה לאחר המלחמה שכאשר הייתה עצורה התחזתה כאילו יש לה דלקת במעי העיוור, ושכאשר נכנס בדריאן לתאה, טען בקול עוקצני כל כך שהיא מתחזה ושעליה לבוא אתו מיד למשרדי האס דה, עד שלרגע חששה שהוא מישהו אחר. חברי מחתרת אחרים היו בהלם כאשר בא לשחררם, כי בדריאן צרח עליהם להיכנס מיד למכוניתו ואף הכה אחד מהם בפניו. על חבר מחתרת אחר, שאותו הוציא מתאו, צעק שהוא נראה מוזנח מדי. השתתפותו בפעולות מחתרתיות רבות, מראהו ה"גרמני" וחיתוך הדיבור הגרמני שלו, גרמו להפצת כל מיני שמועות על "הנס הבלונדיני", הפועל יחד עם המחתרת.
המרכז לתעודות זהות - Persoonsbewijzencentrale

זו הייתה קבוצת מחתרת מזייפת המסמכים החשובה והגדולה ביותר בהולנד בזמן מלחמת העולם. מייסדה היה הפסל חריט ואן דר פיין (1902-1944). ב-1942 היה אחד מיוזמי המחאה של אמנים רבים בהולנד כנגד הקמת משרד לצנזורה על האמנות [משרד התרבות - Kultuurkamer]. חריט ואן דר פיין ייסד וערך את העיתון המחתרתי De vrije Kunstenaar וארגן את "המרכז לתעודות זהות", אליו גייס הרבה אמנים, שיכלו להשתמש במיומנויותיהם המקצועיות לזיוף התעודות. הם זייפו תעודות זהות, תעודות לידה, תלושי מזון וכל מסמך אחר שהיה נחוץ לעשרות אלפי יהודים ולא יהודים כדי לשרוד. נוסף על זיוף התעודות הם השתתפו גם בפעולות מחתרתיות אחרות.
ב-27 במרץ 1943 פרצו אנשי הקבוצה של חריט ואן דר פיין למשרד רישום האוכלוסין [Bevolkingsregister] של אמסטרדם והעלו אותו באש. כמה מחברי הקבוצה נתפסו על ידי הגרמנים וחריט החליט לחלץ אותם מבית המעצר. מספר ניסיונות לא צלחו. בינתיים המשיכו בפעולות חבלה נוספות.
ב-29 באפריל 1944, פרצו בדריאן, חריט ואן דר פיין ועוד שלושה חברי ההתנגדות אל בית הדפוס הארצי בהאג [Landsdrukkerij] והוציאו משם 10.000 תעודות זיהוי, שהיו שימושיות ביותר למזייפי המסמכים. בדריאן פעל שם לבוש במדי האס דה, ובעל תעודות מזויפות.
היו כמה וכמה ניסיונות כושלים לחלץ מידי הגרמנים את חברי הקבוצה הכלואים. ניסיון ההתקפה השישי היה בליל 1 במאי 1944 ובו לקחו חלק 28 אנשים, ביניהם בדריאן. נמצא בפנים שומר שהבטיח לפתוח את השערים ואת הדלתות. זמן קצר לפני הפריצה הגבירו הגרמנים את אמצעי השמירה. חריט ואן דר פיין ידע על כך, אך קיווה שיוכלו בכל זאת להיכנס. מוקדם בבוקר שניים במאי 1944 הלך עם עוד כמה לוחמי התנגדות לבית המעצר ואטרינגסחאנס [Weteringschans]. השומר שהציע לעזור להם פתח את השערים. פן דר פאן הופתע על ידי כלב שמירה וירה באקדחו בכלב, מה שהזעיק את השומרים שהתחילו לירות. ואן דר פיין נורה בגבו. בדריאן עזר לו להימלט ולהסתתר אצל רופא חבר המחתרת. חריט ואן דר פיין היה משותק למחצה. לאחר שבועיים נתפס ונורה למוות ב-10 ביוני 1944. גרהרד בדריאן הפך למפקד הקבוצה.
בדריאן נורה למוות ב-30 ביוני 1944, בקרב יריות ברובנססטראט (כיום אזור אפולו [Apollobuurt] בדרום אמסטרדם). "חברה" בשם בטיה וורי [Betje Wery] אמרה שיש לה דירת מסתור עבורו ועבור אשתו ברובנססטרט 26 באמסטרדם, בדיוק מעל בית של אנשי אס דה, אבל הייתה זו מלכודת. כשבדריאן היה בדירה עלו הגרמנים בחדר המדרגות, הוא שמע אותם, הצליח להרוג חייל אס דה אחד ולברוח לרחוב, שם נורה למוות. משטרת הביטחון [Sicherheitpolizei] נתנה ל"חברה" פרס של 1000 גילדן הולנדי. גרהרד בדריאן היה בן 38 במותו. הגרמנים שרפו את גופתו. לאחר המלחמה הועבר אפרו ל'שדה הכבוד הלאומי' של גיבורי האומה [Ereveld Loenen] אפלדורן ‏(Apeldoorn)(אנ').
שלט זיכרון

במקום שבו נורה למוות, רובנססטראט 26, אמסטרדם, הוצב שלט ועליו כתוב בהולנדית: לזכר גרהרד בדריאן, נולד כיהודי גרמני ובמקום זה ביום שישי, 30 ביוני 1944 כלוחם לחופש הולנדי נורה למוות.
לוח הזיכרון שלו נמצא מול לוח הזיכרון של חברו חריט ואן דר פיין.
במוזיאון המחתרת ההולנדית נמצא אוסף החותמות שבהם השתמשו חברי "המרכז לתעודות זהות".
ראו גם

שואת יהודי הולנד
פליטים יהודים מגרמניה
המחתרת ההולנדית
הערות שוליים

↑  About Gerhard Badrian, JOODS MONUMENT, ‏7/4/2016 (באנגלית)
↑  Thomas Phol, Gerhard Joseph Badrian, GENI, ‏7.3.2017 (באנגלית)
↑  GERHARD BADRIAN, JOODSAMSTERDAM, “GEBOREN ALS DUITSCHE JOOD”. “Nieuw Israelietisch weekblad”. Amsterdam, 04-01-1946. Geraadpleegd op Delpher op 15-07-2018, https://resolver.kb.nl/resolve?urn=ddd:010872178:mpeg21:a0007, ‏15.7.2018 (בהולנדית)
↑  עמי סלנט, ה"צוללות": יהודים שהצליחו להסתתר עמוק בין הגרמנים במלחמת העולם השניה, באתר חיים של אחרים, ביוגרפיות וסיפורי חיים, מופיע תחת הכותרת: 'בטחון עצמי של יהודים במדי ס"ס', ‏17 ביולי 2018
↑  Rene' van Heijningen, Held van de Maand, NI0D, ‏April 2012 (בהולנדית)
↑  Jewish Resistance against the Nazis (עמ' 205), ספרים, Edited by Patrick Henry (באנגלית)
1 2  Stephanie K, De Stempels van de Persoonsbewijzencentrale, VERZETS RESISTANCE MUSEUM (בהולנדית)(הקישור אינו פעיל)
↑  Badrian גרהרד יוסף, באתר OORLOGS GRAVEN STICHTING, ‏8 ביוני 2014
↑  Anneke Moerenhout, Memorial Gerhard Badrian, TRACESOFWAR (באנגלית)
ספיידרמן (סדרת אנימציה, 1967)

| --- | --- |
 סוגה:  סדרת פעולה 
 יוצרים:  סטן לי 
 ארץ מקור:  קנדה, ארצות הברית 
 שפות:  אנגלית 
 מקום התרחשות:  ניו יורק 
 מספר עונות:  3 
 מספר פרקים:  52 
 הפקה
 הפצה:  Disney–ABC Domestic Television 
 מוזיקה:  Ray Ellis 
 שידור
 רשת שידור:  ABC 
 תקופת שידור מקורית:  9 בספטמבר 1967 – 14 ביוני 1970 
 קישורים חיצוניים
 דף התוכנית ב-IMDb
 
ספיידרמן (באנגלית: Spider-Man) היא סדרת אנימציה אמריקאית שהייתה העיבוד המונפש הראשון של ספיידרמן. הסדרה נוצרה על ידי סטן לי וסטיב דיטקו.
הסדרה שודרה במקור מ-9 בספטמבר 1967 עד 14 ביוני 1970. העונה הראשונה והשנייה של הסדרה שודרה במקור בארצות הברית ברשת ABC והעונה השנייה של הסדרה שודרה במקור בסינדיקציה.
תקציר העלילה

עלילת הסדרה מתמקדת בהרפתקאותיו של פיטר פארקר, סטודנט בקולג' אשר מקבל כוחות על לאחר שננשך על ידי עכביש רדיואקטיבי. בתור ספיידרמן, הוא נלחם במספר רב של נבלים.
סקירה

| עונה | פרקים | פרקים | שודרה לראשונה> הפרק הראשון | שודרה לראשונה> הפרק האחרון |
| --- | --- | --- | --- | --- |
| 1 | 20 | 20 | 9 בספטמבר 1967 | 20 בינואר 1968 |
| 2 | 19 | 19 | 14 בספטמבר 1968 | 18 בינואר 1969 |
| 3 | 13 | 13 | 22 במרץ 1970 | 14 ביוני 1970 |
הפקה

הסדרה הופקה במקור על ידי אולפני ההנפשה "Grantray-Lawrence Animation" תחת פיקוחו של המפיק בפועל רלף בקשי. עקב בעיות כספיות האולפן נסגר לאחר הפקת העונה הראשונה. העונה השנייה והשלישית של הסדרה הופקו על ידי אולפני ההנפשה "Krantz Films" בעוד שבקשי שימש כבמאי הסדרה.
טוקוס אדום-מקור טנזני

| טוקוס אדום-מקור טנזני |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: קלאונאים
משפחה:: קלאוניים
סוג:: טוקוס
מין:: טוקוס אדום-מקור טנזני
שם מדעי
 Tockus ruahae ‏קמפ, 2002

טוקוס אדום-מקור טנזני (שם מדעי: Tockus ruahae) הוא מין של עוף טרופי ממשפחת הקלאוניים המצוי רק בערבות הסוואנה של מרכז טנזניה, משם קיבל את שמו. הוא אחד מחמשת המינים של הקבוצה הלא טקסונומית טוקוס אדום-מקור, אשר בעבר נחשבו למין אחד.
מאפיינים

טוקוס אדום-מקור טנזני הוא עוף באורך 42–48 ס"מ ובמשקל ממוצע של 200 גרם. לטוקוס מקור ארוך ומעוקל מטה שצבעו אדום למעט קצהו הקדמי השחור של המקור התחתון.
עיניו צהובות ומוקפות בטבעת שחורה המזכירה מסיכה. נוצותיו לבנות עם ראש וכנפיים שחורות ומעט מנומרות בלבן, זנב ארוך יחסית שרובו שחור ורגליים קצרות. הוא מצוי בין ענפי העצים אך גם יורד לקרקע לחפש מזון.
הטוקוס ניזון בעיקר מחרקים ויצורים דומים אך גם מפירות, זרעים, זוחלים ויונקים קטנים. כמו מרבית העופות הוא מונוגמי וחי עם בן זוג קבוע.
כתובת איסמת-אכום

צילום הכתובת (מימין) וציור מפורט (משמאל)
כתובת איסמת-אקום, הידועה גם בכינויה פילה 436 או GPH 436, היא הכתובת המצרית העתיקה המאוחרת ביותר הידועה שנכתבה בכתב חרטומים מצרי. הכתובת נחקקה ב-24 באוגוסט 394 לספירה והיא מתקופת שלטונו של הקיסר הביזנטי תאודוסיוס הראשון. הכתובת, שנחצבה במקדש פילה (אנ') בדרום מצרים, נוצרה על ידי כומר בשם נסמתרכם (Nesmeterakhem) והיא מורכבת מדמות מגולפת של האל מנדוליס (אנ') וכן טקסט נלווה שבו נסמתרכם מקווה שהכתובת שלו תימשך "בכל זמן ולנצח". הכתובת מכילה גם טקסט בכתב דמוטי, בעל תוכן דומה.
המקדש בפילה היה אתר פולחן בולט בדת המצרית העתיקה, שכן האמינו שהוא אחד ממקומות הקבורה של האל אוסיריס. האלוהות העיקרית של הפולחן הייתה איסיס, אחותו-אשתו של אוסיריס, אם כי מתועדים פולחנים למספר אלים אחרים שסגדו גם להם במקדש. כמה אלים במקור מנוביה בדרום, כולל מנדוליס, נסגדו אף הם. הכתובת של נסמתרכם היא לאחר סגירת המקדשים הפגאניים של מצרים על ידי הקיסר הרומי תאודוסיוס הראשון ב-391 או 392; מקדש פילה שרד מכיוון שהיה מחוץ לגבולות האימפריה הרומית.
נסמתרכם השתייך למשפחת כוהנים שאיישה ושירתה את המקדש. עקב התנצרותה של מצרים, ייתכן שהאמונה באלים המצריים הישנים בתקופתו של נסמתרכם לא השתרעה הרבה מעבר למשפחתו הקרובה. זמן קצר לאחר יצירת הכתובת בשנת 394, סביר להניח שכבר לא היה אדם חי שיכול היה לקרוא את ההירוגליפים. במקדש פילה קיימות כתובות מתקופות מאוחרות יותר, אך הן נכתבו בדמוטית או ביוונית. מקדש פילה, שלכאורה היה מאויש ללא הרף על ידי בני משפחתו של נסמתרכם, נסגר לבסוף בהוראת הקיסר יוסטיניאנוס הראשון בין השנים 535–537, מה שסימן את סופו של השריד האחרון מהתרבות המצרית העתיקה.
כתובות

תצלומים וציורים של כתובת ההירוגליפים (עליון) והדמוטית (תחתון).
הכתובת מורכבת משתי כתובות, האחת כתובה בכתב חרטומים מצרי והשנייה כתובה בכתב דמוטי מצרי. הכתובות מלוות בדמות מגולפת, המייצגת את האל מנדוליס (אנ'). ההירוגליפים מגולפים מימין לראשו של מנדוליס, והכתב הדמוטי מגולפים בפינה השמאלית התחתונה שלו.
כתובות > כתובת הירוגליפים

תרגום הכתובת בהירוגליפים:
לפני מנדוליס, בן הורוס, ביד נסמתרכם, בנו של נסמטר, הכהן השני של איסיס, בכל זמן ולנצח. מילים שנאמרו על ידי מנדוליס, אדון האבטון, אל גדול.
כתובות > כתובת דמוטית

תרגום הכתובת הדמוטית:
אני, נסמתרכם, הלבלר של בית הכתבים(?) של איסיס, בנו של נסמטרפנחת הכהן השני של איסיס, ואמו אסוורת, ביצעתי עבודה על דמותו של מנדוליס לכל הזמנים, כי הוא הסביר פנים אליי. היום, יום הולדתו של אוסיריס, חג ההקדשה שלו, שנה 110.
ביאורים

↑  שמו של יוצר הכתובת תורגם כנסמתרכם (Nesmeterakhem) על ידי ריצ'רד ברוס פרקינסון (אנ') בשנת 1999, אשר תרגום הכתובות עצמן משמש במאמר זה. תרגום נוסף שמשתמשים בו לעתים קרובות של השם הוא איסמת-אכום (Esmet-Akhom) או סמת-אכום (Smet-Akhom).
הערות שוליים

1 2 3 4 5 6  Parkinson 1999, p. 178.
↑  Brier 2013, p. 32.
↑  Frankfurter 1998, p. 248.
↑  Dijkstra 2008, p. 175.
ברינסוכוס

| ברינסוכוס |
| --- | --- |
 גולגולת מאובנת של ברינסוכוס
תקופה
אמצע אאוקן- אמצע מיוקן 37.2–11.8 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: תנינאים
משפחה:: Sebecidae
סוג:: ברינסוכוס
מין:: B. arveloi
שם מדעי
 Barinasuchus ‏פאולילו ולינארס, 2007

ברינסוכוס (שם מדעי: Barinasuchus; משמעות השם: "תנין ברינס") הוא סוג של זוחל דמוי-תנין נכחד שחי בתקופת האאוקן עד לאמצע המיוקן, לפני 37.2-11.8 מיליון שנה. מאובניו התגלו ב-2005 בארגנטינה, ונצואלה ופרו והוא תואר בידי החוקרים אלפרדו פאולינו ועומאר לינרס. קרוי על שם המדינה הוונצואלית בה התגלה, ברינס.
המאובנים הראשונים שנמצאו לתנינאי זה כללו לסתות כבדות מעוגלות ושטוחות בעל מבנה שהזכיר דינוזאור תרופוד, כך שהוא היה טורף. אורך ממצאי הגולגולת שנמצאה הגיע ל-70 ס"מ ונראה שהאורך הכולל הגיע למטר אחד. האורך הכולל של הזוחל הגיע לשישה מטרים, בדומה לתנין היאור, מה שהופך אותו לגדול התנינאים ממשפחתו.
במקור נחשב הברינסוכוס למין של סבכוס (Sebecus), תנינאי דומה ממצרים. הוא היה טורף בעל אורח חיים יבשתי שהסתתר במארב לטרף לא זהיר. מבנה הלסתות השריריות עזר להתמודד עם טרף כבד והשיניים הותאמו לחיתוך בשר.
חרארדו ורטהיין

חרארדו ורטהיין (בארגנטינאית: Gerardo Werthein; נולד ב-3 בדצמבר 1955) הוא איש עסקים, פוליטיקאי ודיפלומט יהודי-ארגנטינאי, המכהן כשר החוץ של ארגנטינה. כיהן גם כשגריר ארגנטינה בארצות הברית.
ורטהיין כיהן כנשיא הוועד האולימפי של ארגנטינה (אנ') בין השנים 2009 ל-2021. הוא גם חבר בוועד האולימפי הבינלאומי (IOC) ובשירותי השידור האולימפיים מאז 2011, והצטרף לוועד המנהל של ה-IOC כ"חבר בכיר" ב-2020. במהלך כהונתו כנשיא, נבחרה בואנוס איירס כעיר המארחת לאולימפיאדת הקיץ לנוער 2018.
ביוגרפיה

ורטהיין נולד למשפחה יהודית רוסית. סבא רבא שלו, ליאון ורטהיין, היגר מבסרביה לארגנטינה בשנת 1904 עם אשתו וארבעת ילדיהם, כשנמלט מרדיפת העם היהודי על ידי האימפריה הרוסית. משפחת ורטהיין החלה בפעילות סחר ענפה, ובסופו של דבר יצרה את אחד הקונצרנים הכלכליים החשובים בארגנטינה, קבוצת ורטהיין (אנ'), שבין היתר הפכה לבעלים של חברת התקשורת טלקום ארגנטינה (אנ').
ביוגרפיה > שגריר בארצות הברית (2023–2024)

לאחר ניצחונו של חאבייר מיליי בבחירות לנשיאות ארגנטינה ב-2023, ליווה ורטהיין את מיליי במסע לניו יורק ונכח בפגישות שערך מיליי עם אישים שונים, כולל ביל קלינטון. לאחר השבעתו של מיליי לנשיאות, הוא מינה את ורטהיין לשגריר ארגנטינה בארצות הברית. מינויו אושר על ידי הסנאט של ארגנטינה ב-18 באפריל 2024.
ביוגרפיה > שר החוץ (2024-הווה)

ורטהיין מונה לשר החוץ על ידי הנשיא מיילי ב-30 באוקטובר 2024 בעקבות פיטוריה של דיאנה מונדינו.
בפברואר 2025 שר החוץ ורטהיין ביקר בישראל: הוא נפגש עם יושב ראש הכנסת אמיר אוחנה, עם שר החוץ גדעון סער ועם נשיא המדינה יצחק הרצוג. בנוסף ביקר בכותל המערבי, שם הניח תפילין והתפלל.
הערות שוליים

↑  "Un grupo inversor encabezado por dos argentinos se quedó con El Observador". El Cronista (בספרדית). נבדק ב-2023-11-16.
↑  LPO. "Werthein arrastró a Milei a una foto con Clinton y le mete ruido a la relación con Trump". www.lapoliticaonline.com (בספרדית). נבדק ב-2024-04-29.
↑  Casal, Por Mariano (2024-04-18). "El Senado aprobó por unanimidad los pliegos de los embajadores que propuso el gobierno de Javier Milei". infobae (בEuropean Spanish). נבדק ב-2024-04-28.
↑  "Argentina's president fires his foreign minister after vote in favor of ending US embargo on Cuba". Associated Pres (באנגלית). 2024-10-31. נבדק ב-2024-10-31.
↑  יו"ר הכנסת לשר החוץ הארגנטינאי: מזמין את הנשיא מיליי לנאום במליאת הכנסת - כראוי לידיד ישראל הגדול שהוא, באתר הכנסת
↑  שר החוץ גדעון סער נועד עם שר החוץ של ארגנטינה חרארדו ורטהיין, באתר משרד החוץ
↑  שר החוץ ורטהיין נפגש עם נשיא מדינת ישראל, יצחק הרצוג, באתר שגרירות ישראל בבואנוס איירס
↑  שר החוץ של ארגנטינה, חרארדו ורטהיין, בביקור בכותל: "נושא תפילה לשלום ישראל והעם היהודי" - אישי ציבור - האתר הרשמי של הכותל המערבי, באתר האתר הרשמי של הכותל המערבי, ‏2 בפברואר 2025
טוויסט (ממתק)

ערך זה עוסק בחטיף שוקולד. אם התכוונתם למשמעות אחרת, ראו .
| --- | --- |
 
טוויסט - חטיף מתוק מתוצרת עלית
 
 מאכלים
 סוג:  חטיף שוקולד 
 אזור מוצא:  נוף הגליל 
 מוצא:  ישראל 
 תאריך יצירה:  1961 
 מרכיבים עיקריים:  שוקולד, ופל 
 
| --- | --- |
 ערך תזונתי ל-100 גרם
 
 קלוריות:  488 קק"ל
 
 חלבונים:  4.7 ג'
 פחמימות:  60 ג'
 שומן:  25 ג'
 שומן רווי:  16.1%
 כולסטרול:  11.5 מ"ג
 
 נתרן:  146 מ"ג
 
 מקור: אריזת המוצר
טוויסט הוא חטיף שוקולד ישראלי המיוצר על ידי חברת הממתקים עלית במפעל חטיבת הממתקים הממוקם בנוף הגליל. החטיף עשוי שוקולד, ופל וקרם קרמל. טוויסט נמכר באריזה מעוצבת בפסים צהובים וזהובים, במשקל של 28 גרם.
היסטוריה

המוצר הושק על ידי עלית ב-1961, ונקרא בהשראת ריקוד רוקנרול - טוויסט, שהיה אופנה עולמית בשנות השישים. עד שנות ה-90 יוצר החטיף במפעל עלית ברמת גן בתהליך ידני, רק עם מעבר קו הייצור לנוף הגליל הפך ייצורו לממוכן ללא מגע יד אדם.
במהלך השנים שיווקה עלית מהדורות מיוחדות של החטיף כגון רולדה טוויסט, מיני רולדה אישית טוויסט, גלידה בטעם טוויסט.
רכיבים

שוקולד חלב 38%, קרם קרמל 45%, קמח חיטה (גלוטן), סירופ גלוקוזה, סוכר, שומנים ושמנים מהצומח, מים, אבקת חלב, קמח סויה, מלח, מתחלבים (לציטין לפתית, E-471), חומרי טעם וריח, מתפיחים (E-503II,E-500II), אנזים (פרוטאינזה). מוצקי קקאו בשוקולד החלב הם מינימום 30%.
מקור הקקאו בשוקולד בחוף השנהב.
רכיבים > רכיבים אלרגנים

גלוטן חיטה, חלב, סויה, ביצים, שומשום, בוטנים, מכיל אגוזים: לוז, אגוזי פקאן, שקדים.
עלול להכיל גלוטן שעורה, גלוטן שיפון.
הערות שוליים

1 2  טוויסט - עלית, באתר עלית, ‏6 בינואר 2021
ערך זה הוא קצרמרבנושא מזון. אתם מוזמנים לתרום לוויקיפדיה ו.
יום רביעי של האפר

| --- | --- |

 סוג:  מועד נוצרי 
 סיבה:  היום הראשון של תקופת התענית
 מתקשר עם:  מרדי גרא, פסחא
 מועד
 תאריך:  46 ימים לפני פסחא
 
טקס יום רביעי של האפר בבית ספר נוצרי
יום רביעי של האפר (בלטינית: Dies Cinerum; בערבית: أربعاء الرماد, בתעתיק חופשי: אַרְבִּיעַ֫א אַ-רַּמַ֫אד) הוא אחד מהימים הקדושים לנצרות המערבית, ומציין יום אבל שבו מתחילים ימי התענית. ביום זה נוהגים המאמינים למרוח אפר בצורת צלב על ראשם או על מצחם לאות אבל ועשיית תשובה, כהכנה לזיכרון מעשה הגאולה של ישו בפסחא.
המנהג נפוץ בקרב קתולים, לותרנים, אנגליקנים וזרמים נוספים בנצרות. גם קלוויניסטים רבים מבצעים את המנהג. האפר נעשה באמצעות שריפת כפות הדקלים שנשמרו מיום ראשון של הדקלים בשנה הקודמת.
מזכיר המדינה של ארצות הברית מרקו רוביו, נוהג להופיע באירועים פומביים ביום רביעי של האפר, עם סימן צלב על מצחו.